## L’Auditori i Palau de Congressos de Castelló allotjarà el XXIX Congrés Anual de la Federació Espanyola de Bancs d’Aliments, l’obertura del qual serà presidida per la reina Sofia

*** La trobada nacional se celebrarà els dies 28 i 29 maig de 2026**

L’Auditori i Palau de Congressos de Castelló allotjarà el XXIX Congrés Anual de la Federació Espanyola de Bancs d’Aliments (FESBAL), que se celebrarà els dies 28 i 29 maig de 2026, i l’obertura del qual serà presidida per Sa Majestat la Reina Sofia.

En este context, la delegada del Consell a Castelló, Susana Fabregat, i la delegada territorial de l’Institut Valencià de Cultura a Castelló, Núria Felip, han mantingut una reunió amb el president del Banc d’Aliments de Castelló, Santiago Miralles, en les instal·lacions que l’entitat sense fins de lucre té a Castelló, amb el propòsit d’abordar els preparatius de la trobada nacional.

La reina Sofia presidirà l’obertura de l’esdeveniment en el qual participaran representants dels 54 bancs d’aliments d’Espanya i en el qual s’abordaran qüestions com la mobilització de recursos, la distribució equitativa d’aliments i la cooperació entre organitzacions benèfiques que treballen per a erradicar la pobresa i el desaprofitament alimentari.

Fecha: 18/09/2025